Source: http://www.hotelovo.sk/sk/Rubriky/Do-vasej-kniznice/cd-odpadove-hospodarstvo.html
Timestamp: 2020-08-12 10:04:26+00:00

Document:
E ako e-kniha, E ako evidencia (kuchynského odpadu) | hotelovo.sk
E ako e-kniha, E ako evidencia (kuchynského odpadu)
4. 11. 2016 / Témy: Vzdelávanie, Hygiena, Legislatíva
Už ste s tým stokrát bojovali; pravidlá o odpadoch vás nútia každú chvíľu sledovať predpisy, zmeny, nové povinnosti... Veď každé hotelové a reštauračné zariadenie je v zmysle zákona NR SR č. 79/2016 Z.z. pôvodcom odpadov. Chce to mať v malíčku najmä vyhlášku MŽP SR č. 366/2015 Z. z. o evidenčnej a ohlasovacej povinnosti. Vyhláška stanovuje aj formáty pre vedenie a ohlasovanie formou vzorov predpísaných tlačív.
Záleží od prevádzkovateľa hotela či reštaurácie, či si plní tieto povinnosti sám, alebo pôjde cestou outsourcingu od špecializovaného subjektu. Pre tých, čo si trúfli sami plniť tieto povinnosti, vydala spoločnosť VIK,s.r.o. e-publikáciu Evidencia a ohlasovanie odpadov s podrobnými návodmi na vyplnenie základných tlačív.
Pozostáva z piatich kapitol:
• Evidenčný list odpadu Táto kapitola uvádza návod na vypĺňanie Evidenčného listu odpadu podľa §14 ods. 1 písm. f) zákona o odpadoch a §2 vyhlášky MŽP SR č. 366/2015 Z. z. Vzor tlačiva sa nachádza v prílohe č. 1 k tejto vyhláške.
• Ohlásenie o vzniku odpadu a nakladaní s ním Táto kapitola obsahuje návod na vypĺňanie tlačiva Ohlásenie o vzniku odpadu a nakladaní s ním podľa §14 ods. 1 písm. g) zákona č. 79/2015 Z. z. a §3 vyhlášky MŽP SR č. 366/2015 Z. z. Vzor tlačiva sa nachádza v prílohe č. 2 k tejto vyhláške.
• Sprievodný list nebezpečného odpadu Táto kapitola obsahuje návod na vypĺňanie tlačiva Sprievodný list nebezpečného odpadu podľa §26 ods. 2 písm. a) a b) zákona č. 79/2015 Z. z. a §11 vyhlášky MŽP SR č. 366/2015 Z. z. Vzor tlačiva sa nachádza v prílohe č. 12 k tejto vyhláške.
• Ohlásenie o materiálovom toku odpadov z obalov Táto kapitola obsahuje návod na vypĺňanie tlačiva Ohlásenie o materiálovom toku odpadov z obalov podľa §58 ods. 2 zákona č. 79/2015 Z. z. a §5 vyhlášky MŽP SR č. 366/2015 Z. z. Vzor tlačiva sa nachádza v prílohe č. 5 k tejto vyhláške.
• Ohlasovanie uvedenia výrobkov na trh Táto kapitola obsahuje návod na vypĺňanie viacerých typov tlačív, na ktorých výrobcovia a dovozcovia vymenovaných výrobkov ohlasujú množstvá výrobkov uvedených na trh podľa §125 ods. 6 písm. a) a b) zákona č. 79/2015 Z. z. a §12 vyhlášky MŽP SR č. 366/2015 Z. z. Vzory tlačív sa nachádzajú v prílohách č. 13, 14 a 15 k tejto vyhláške.
Návody na vypĺňanie tlačív sú podrobne a zrozumiteľne spracované a súčasťou CD sú aj príslušné tlačivá v editovateľnej forme. Autori veria, že sa stane dobrým pomocníkom pri plnení si povinností v oblasti odpadového hospodárstva.

References: §14
 §2
 §14
 §3
 §26
 §11
 §58
 §5
 §125
 §12